    <body>තංගල්ල, මැඩිල්ල නේචර් හෝටලයේ පැවති නත්තල් සාදයක දී බි‍්‍රතාන්‍ය ජාතික තරුණයකු මරා ඔහුගේ රුසියානු ජාතික පෙම්වතියට පොලූවලින් හා වීදුරු බෝතලයකින් පහරදී තුවාල කිරීමේ සිද්ධිය අපගේ මතකයෙන් ගිලිහී යමින් තිබුණ ද බි‍්‍රතාන්‍ය ඇතුළු ජාත්‍යන්තරයට ඒ කිසිවක් අමතක වී නොමැත. වසර එක හමාරක කාලයකට පෙර සිදුවූ මෙම සිද්ධියට අදාළ නඩුව මෙතෙක් ආරම්භ කර නොතිබීම පිළිබඳව ශ්‍රී ලංකාවේ බි‍්‍රතාන්‍ය මහ කොමසාරිස් කාර්යාලය පසුගියදා දැඩි කනස්සල්ල පළකොට ප‍්‍රකාශයක් නිකුත් කළේය.